**Тақырыбы: Тарих пәнінен оқушыларды ҰБТ ға дайындаудың тиімді жолдары**

Білім берудің сапасын арттыру мен сапалы білім беру жүйесін құру мақсатында 2004 жылдан бастап республикамызда Ұлттық бірыңғай тестілеу жүйесі енгізілді. Ұлттық бірыңғай тестілеу- жалпы орта білім беру ұйымдарында оқушыларды қорытынды аттестаттауының бір түрі. Бірыңғай тестілеу жүйесі елімізде жыл сайын жетілдіріліп келеді. Әр жылғы тест жүйесі мектепте біздің қалай оқытып жатқанымыз бен  мектеп бітірушілердің нені талап ететіні арасындағы алшақтықты анықтап береді. Бұл жағдай әр мұғалімнен ҰБТ-ға дайындаудың тиімді әдіс-тәсілдерін шебер меңгеруді талап етеді.Оқушы білімді меңгеріп қана қоймай, оны іс-жүзінде қолдана алуы керек. Осы себептен ҰБТ-ға оқушыларды дайындауда тиімді әдіс-тәсілдерді үнемі іріктеп отыру қажет.  
**ҰБТ-ның мақсаты:** жоғары білім алуға барлық бітірушілердің тең дәрежеде қол жеткізуі, білім берудің сыртқы тәуелсіз бағалау жүйесін құру.  
ҰБТ-ға дайындаудың басты тұлғасы –оқытушы.  
**Мұғалімге қойылатын талаптар:**  
— Оқушылардың білім алу себептерін айқындау,  
— Пәндік оқытуды ұйымдастыру  
— Тиімді технологияларды қолдану.  
**Кемшілігі:**  
— Тест қорытындысында кемшіліктер анықталады  
— Тестік бақылауда оқушылардың шығармашылық қабілетін бағалай алмаймыз  
— Уақыттың аздығына байланысты кемшілік болады -Жауап белгілеу кезінде кездейсоқтық болуы әбден мүмкін.  
**Артықшылығы:**  
— Білім беруші мекемеге тәуелсіз бақылау жүйесі,  
— Білім мазмұнына жалпыға бірдей білімді бағалау шкаласының қолданылуы,  
— Әр оқушының білімі мен әр мұғалімнің біліктілік деңгейін шынайы айқындап, оларға талап қою арқылы сапалы білім беруге қолайлы жағдайдың жасалуы.  
**Ерекшелігі:**  
-Стандартты түрде жалпы білім тексеріледі  
-Әділетті,оқушылар бірдей жағдайға қойылады  
-Тестік бақылау кең көлемді оқу материалын қамтиды  
-Бағалауы нақты  
-Экономикалық жағынан тиімді (тексеретін адамдар саны ,уақыты) -Оқушылардың есте сақтау, қайталау, белгілі уақытқа оқып, үлгеру қасиеттеріне тәрбиелейді.  
Оқушыларды ҰБТ-ға дайындау бүгінгі күннің маңызды мәселелерінің бірі. Мұғалім ата-анамен бірге оқушының 11 жыл алған білімінің жоғары нәтижеге жеткенін қалайды. Ол үшін мұғалім мен ата-ана және оқушы арасында тығыз байланыс болуы қажет. Ата-ана баласының мектепте алған білімін үйде қайталап меңгеруіне көмек көрсетуі тиіс. Оқушы дайындық кезінде мынадай жайларға ерекше назар аударуы қажет.

1. «Талапкерді» жаттап алумен шектелмеу.

2. Оқулықпен жұмыс жасау.

3. Мұғалімнің берген бағыт-бағдарымен әрі қарай өз бетіңше іздену.

4. Бос уақытты текке жібермей, тиімді пайдалана білуге дағдылану.

5. Мүмкіндік болса «5 +» -пен дайындал.

Өз тәжірибемді қорытындылай келе  жаңа технологиялардың әдіс-тәсілдерін тиімді қолдану білім беру үрдісіне өте қажет, оқушылардың оқуға ынтасын арттырады деп ойлаймын.